Seekoei vasgekeer in swembadFoto: eBlockwatch eBlockwatch, ‘n gemeenskapsmisdaadbestrydingseenheid, het ‘n beroep gedoen op inwoners om hulle met die reddingspoging by te staan. Volgens die beamptes by die wildreservaat is die seekoei deur die ander diere in die reservaat weggejaag. Dit gaan glo baie moeilik wees om die seekoei uit die swembad te probeer red. André Snyman, woordvoerder vir eBlockwatch, sê hulle gaan moontlik ‘n hyskraan benodig om die dier uit te haal. Meeste van die water is reeds uit die swembad gepomp. Snyman doen ook ‘n beroep op alle boere en veeartse in die gebied om met hulle in verbinding te tree indien enigiemand raad het oor hoe om die seekoei uit die swembad te verwyder.